title: 2014/590/UE: Decizia Parlamentului European din 3 aprilie 2014 privind închiderea conturilor Institutului European de Inovare și Tehnologie pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/236

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Institutului European de Inovare și Tehnologie pentru exercițiul financiar 2012
   (2014/590/UE)
   PARLAMENTUL EUROPEAN,

               —

               având în vedere conturile anuale finale ale Institutului European de Inovare și Tehnologie pentru exercițiul financiar 2012,

               —

               având în vedere Raportul Curții de Conturi privind conturile anuale ale Institutului European de Inovare și Tehnologie pentru exercițiul financiar 2012, însoțit de răspunsurile institutului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 294/2008 al Parlamentului European și al Consiliului din 11 martie 2008 de înființare a Institutului European de Inovare și Tehnologie (4), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0234/2014),

               1.

               aprobă închiderea conturilor Institutului European de Inovare și Tehnologie pentru exercițiul financiar 2012;

               2.

               încredințează Președintelui sarcina de a transmite prezenta decizie directorului Institutului European de Inovare și Tehnologie, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 142.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 97, 9.4.2008, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2017/559 a Parlamentului European și a Consiliului din 15 martie 2017 privind mobilizarea Fondului european de ajustare la globalizare în urma unei cereri din partea Țărilor de Jos – EGF/2016/005 NL/Drenthe Overijssel Retail

text:
               25.3.2017

               RO

               Jurnalul Oficial al Uniunii Europene

               L 80/18

         DECIZIA (UE) 2017/559 A PARLAMENTULUI EUROPEAN ȘI A CONSILIULUI
   din 15 martie 2017
   privind mobilizarea Fondului european de ajustare la globalizare în urma unei cereri din partea Țărilor de Jos – EGF/2016/005 NL/Drenthe Overijssel Retail
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, și să le acorde asistență în procesul de reintegrare pe piața muncii.

               (2)

               FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului (3).

               (3)

               La 12 iulie 2016, Țările de Jos au prezentat o cerere de mobilizare a FEG, în legătură cu disponibilizările din șase întreprinderi care își desfășoară activitatea în sectorul comerțului cu amănuntul în două regiuni (Drenthe și Overijssel) din Țările de Jos. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.

               (4)

               Prin urmare, FEG ar trebui mobilizat pentru a se furniza o contribuție financiară în valoare de 1 818 750 EUR, ca urmare a cererii depuse de Țările de Jos.

               (5)

               În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii pentru exercițiul financiar 2017, se mobilizează din Fondul european de ajustare la globalizare suma de 1 818 750 EUR în credite de angajament și credite de plată.
   Articolul 2
   Prezenta decizie intră în vigoare în ziua publicării sale în Jurnalul Oficial al Uniunii Europene.
   Se aplică de la 15 martie 2017.

      Adoptată la Strasbourg, 15 martie 2017.

            Pentru Parlamentul European

            Președintele

         A. TAJANI

            Pentru Consiliu

            Președintele

         I. BORG

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia Curții de Justiție din 13 septembrie 2011 referitoare la depunerea și la comunicarea de acte de procedură prin intermediul aplicației e-Curia

text:
               1.10.2011

               RO

               Jurnalul Oficial al Uniunii Europene

               C 289/7

         DECIZIA CURȚII DE JUSTIȚIE
   din 13 septembrie 2011
   referitoare la depunerea și la comunicarea de acte de procedură prin intermediul aplicației e-Curia
   (000/2011/)
   CURTEA,
   având în vedere Regulamentul de procedură, în special articolul 37 alineatul (7) și articolul 79 alineatul (3),
   întrucât:

               (1)

               Pentru a ține seama de evoluția tehnologiilor de comunicare, a fost creată o aplicație informatică care permite depunerea și comunicarea de acte de procedură pe cale electronică.

               (2)

               Această aplicație, care se întemeiază pe un mecanism de autentificare electronică care combină recurgerea la un nume de utilizator și la o parolă, răspunde cerințelor de autenticitate, de integritate și de confidențialitate a documentelor schimbate,

         DECIDE:
   Articolul 1
   O aplicație informatică denumită „e-Curia”, comună celor trei instanțe care compun Curtea de Justiție a Uniunii Europene, permite depunerea și comunicarea de acte de procedură pe cale electronică în condițiile prevăzute de prezenta decizie.
   Articolul 2
   Utilizarea acestei aplicații impune recurgerea la un nume de utilizator și la o parolă personale.
   Articolul 3
   Se consideră că un act de procedură depus prin e-Curia este originalul acelui act, în sensul articolului 37 alineatul (1) primul paragraf din Regulamentul de procedură, în cazul în care au fost utilizate numele de utilizator și parola reprezentantului pentru a efectua această depunere. Această identificare echivalează cu semnarea actului în cauză.
   Articolul 4
   La actul depus prin e-Curia trebuie să se atașeze anexele care sunt menționate în cuprinsul său, precum și opisul acestora.
   Nu este necesară depunerea de copii certificate pentru conformitate cu originalul ale actului depus prin e-Curia și ale eventualelor sale anexe.
   Articolul 5
   Momentul la care se consideră că un act de procedură este depus în sensul articolului 37 alineatul (3) din Regulamentul de procedură este cel al validării, de către reprezentant, a depunerii acestui act.
   Ora luată în considerare este cea a Marelui Ducat al Luxemburgului.
   Articolul 6
   Actele de procedură, inclusiv hotărârile și ordonanțele, sunt comunicate prin e-Curia reprezentanților părților în cazul în care aceștia au acceptat în mod explicit acest mod de comunicare sau, în cadrul unei cauze, în cazul în care și-au dat consimțământul cu privire la acest mod de comunicare prin depunerea unui act de procedură prin e-Curia.
   Actele de procedură sunt de asemenea comunicate prin e-Curia statelor membre, celorlalte state părți la Acordul privind Spațiul Economic European și instituțiilor, organelor, oficiilor sau agențiilor Uniunii care au acceptat acest mod de comunicare.
   Articolul 7
   Destinatarii comunicărilor prevăzute la articolul precedent sunt înștiințați, prin e-mail, în legătură cu orice comunicare care le este adresată prin e-Curia.
   Actul de procedură este comunicat în momentul în care destinatarul (reprezentant sau asistent al acestuia din urmă) solicită accesul la acest act. În lipsa unei cereri de acces, se consideră că actul a fost comunicat la expirarea celei de a șaptea zile care urmează celei a trimiterii e-mailului de înștiințare.
   În cazul în care o parte este reprezentată de mai mulți agenți sau avocați, momentul luat în considerare pentru calculul termenelor este cel al primei cereri de acces efectuate.
   Ora luată în considerare este cea a Marelui Ducat al Luxemburgului.
   Articolul 8
   Grefierul stabilește condițiile de utilizare a e-Curia și asigură respectarea lor. O utilizare a e-Curia care nu este conformă cu aceste condiții poate determina dezactivarea contului de acces în cauză.
   Curtea ia măsurile necesare pentru a proteja e-Curia de orice abuz sau utilizare rău-intenționată.
   Utilizatorul este înștiințat prin e-mail cu privire la orice măsură luată în temeiul prezentului articol prin care este împiedicat să utilizeze contul său de acces.
   Articolul 9
   Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

      Adoptată la Luxemburg, 13 septembrie 2011.

            Grefier

         A. CALOT ESCOBAR

            Președinte

         V. SKOURIS


title: Decizia Consiliului din 19 decembrie 2002 privind aprobarea, în numele Comunității Europene, a Convenției de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional

text:
Anunţ juridic important

|

32003D0106

Jurnalul Oficial L 063 , 06/03/2003 p. 0027 - 0028 ediţie specială în limba cehă capitol 11 volum 46 p. 91  - 92 ediţie specială în limba estonă capitol 11 volum 46 p. 91  - 92 ediţie specială în limba maghiară capitol 11 volum 46 p. 91  - 92 ediţie specială în limba lituaniană capitol 11 volum 46 p. 91  - 92 LV.ES capitol 11 volum 46 p. 91  - 92 MT.ES capitol 11 volum 46 p. 91  - 92 PL.ES capitol 11 volum 46 p. 91  - 92 SK.ES capitol 11 volum 46 p. 91  - 92 ediţie specială în limba slovenă capitol 11 volum 46 p. 91  - 92

		Decizia Consiliuluidin 19 decembrie 2002privind aprobarea, în numele Comunității Europene, a Convenției de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional(2003/106/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1), coroborat cu articolul 300 alineatul (2) primul alineat prima teză, și articolul 300 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât:(1) Comisia a participat în numele Comunității la negocierea Convenției de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional, în conformitate cu mandatul de negociere care i-a fost acordat de Consiliu.(2) La încheierea negocierilor, convenția a fost semnată în numele Comunității la Rotterdam, la 11 septembrie 1998.(3) Convenția este un pas important în direcția unei mai bune reglementări pe plan internațional a comerțului cu anumite produse chimice și pesticide periculoase pentru a proteja sănătatea omului și mediul împotriva unor eventuale daune și pentru a promova utilizarea rațională din punct de vedere ecologic a acestor produse.(4) Convenția este deschisă ratificării, acceptării sau aprobării de către state și de către organizațiile regionale de integrare economică.(5) În conformitate cu termenii convenției, organizațiile regionale de integrare economică trebuie să indice în instrumentele de ratificare, acceptare, aprobare sau aderare domeniul lor de competență cu privire la chestiunile reglementate de convenție.(6) La 28 ianuarie 2003 a fost adoptat Regulamentul (CE) nr. 304/2003 al Parlamentului European și al Consiliului privind exportul și importul de produse chimice periculoase [3].(7) În consecință, Comunitatea poate să aprobe convenția,DECIDE:Articolul 1Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional, semnată la 11 septembrie 1998, se aprobă în numele Comunității Europene.Textul convenției este prezentat în anexa A.Articolul 2(1) Președintele Consiliului este autorizat să desemneze persoana sau persoanele împuternicite să depună instrumentul de aprobare în numele Comunității la Secretarul General al Organizației Națiunilor Unite, în conformitate cu articolul 25 alineatul (1) din convenție.(2) Persoana sau persoanele împuternicite să depună instrumentul de aprobare depune în același timp și declarația de competență din anexa B la prezenta decizie, în conformitate cu articolul 25 alineatul (3) din convenție.Adoptată la Bruxelles, 19 decembrie 2002.Pentru ConsiliuPreședinteleL. Espersen[1] JO C 126 E, 28.5.2002, p. 274.[2] Avizul din 24 octombrie 2002 (nepublicat încă în Jurnalul Oficial).[3] JO L 63, 6.3.2003, p. 1.--------------------------------------------------ANEXA A--------------------------------------------------


title: Decizia Consiliului din 5 noiembrie 2002 privind semnarea, în numele Comunității Europene, și aplicarea provizorie a unui acord sub forma unui memorandum de înțelegere între Comunitatea Europeană și Republica Federativă a Braziliei privind acordurile din domeniul accesului pe piață al produselor textile și de îmbrăcăminte

text:
Anunţ juridic important

|

32002D0877

Jurnalul Oficial L 305 , 07/11/2002 p. 0020 - 0021 ediţie specială în limba cehă capitol 11 volum 44 p. 34  - 35 ediţie specială în limba estonă capitol 11 volum 44 p. 34  - 35 ediţie specială în limba maghiară capitol 11 volum 44 p. 34  - 35 ediţie specială în limba lituaniană capitol 11 volum 44 p. 34  - 35 LV.ES capitol 11 volum 44 p. 34  - 35 MT.ES capitol 11 volum 44 p. 34  - 35 PL.ES capitol 11 volum 44 p. 34  - 35 SK.ES capitol 11 volum 44 p. 34  - 35 ediţie specială în limba slovenă capitol 11 volum 44 p. 34  - 35

		20021105Decizia Consiliuluidin 5 noiembrie 2002privind semnarea, în numele Comunității Europene, și aplicarea provizorie a unui acord sub forma unui memorandum de înțelegere între Comunitatea Europeană și Republica Federativă a Braziliei privind acordurile din domeniul accesului pe piață al produselor textile și de îmbrăcăminte(2002/877/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul și al doilea paragraf,având în vedere propunerea Comisiei,întrucât:(1) Comisia a negociat în numele Comunității un acord bilateral cu Brazilia sub forma unui memorandum de înțelegere privind comerțul cu produse textile.(2) Acordul sub forma unui memorandum de înțelegere a fost parafat la 8 august 2002.(3) Este necesar ca acordul sub forma unui memorandum de înțelegere să fie semnat în numele Comunității.(4) Pentru a permite ambelor părți să beneficieze imediat de avantajele acestuia după notificările relevante, acest acord trebuie să fie aplicat cu titlu provizoriu până la finalizarea procedurilor necesare pentru încheierea sa oficială, pe bază de reciprocitate,DECIDE:Articolul 1Sub rezerva unei posibile încheieri la o dată ulterioară, președintele Consiliului este autorizat să desemneze persoanele împuternicite să semneze, în numele Comunității Europene, Acordul cu Brazilia sub forma unui memorandum de înțelegere privind comerțul cu produse textile.Articolul 2Sub rezerva reciprocității, acordul sub forma unui memorandum de înțelegere se aplică cu titlu provizoriu până la finalizarea procedurilor privind încheierea sa oficială.Textul acordului se atașează la prezenta decizie.Articolul 3(1) Comisia, în conformitate cu procedura menționată la articolul 17 din Regulamentul (CE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe [1], poate modifica aplicarea regimului de dublu control pentru anumite produse, în urma consultărilor cu Brazilia prevăzute la alineatul (6) din memorandumul de înțelegere.(2) În eventualitatea neîndeplinirii de către Brazilia a obligațiilor reglementate la alineatele (2) și (5) din memorandumul de înțelegere sau din procesul-verbal adițional convenit, Comisia reaplică regimul contingentului în conformitate cu procedura menționată la articolul 17 din Regulamentul 3030/93.Articolul 4Prezenta Decizie intră în vigoare în ziua următoare datei publicării în Jurnalul Oficial al Comunităților Europene.Adoptată la Bruxelles, 5 noiembrie 2002.Pentru ConsiliuPreședinteleT. Pedersen[1] JO L 275, 8.11.1993, p. 1. Regulament, astfel cum a fost modificat ultima dată prin Regulamentul (CE) 797/2002 al Comisiei (JO L 128, 15.5.2002, p. 29).--------------------------------------------------


title: Decizia EU SSR GUINEEA-BISSAU/1/2008 a Comitetului politic și de securitate din 5 martie 2008 privind numirea șefului Misiunii Uniunii Europene în sprijinul reformei sectorului de securitate din Republica Guineea-Bissau, EU SSR GUINEEA-BISSAU

text:
               15.3.2008

               RO

               Jurnalul Oficial al Uniunii Europene

               L 73/34

      DECIZIA EU SSR GUINEEA-BISSAU/1/2008 A COMITETULUI POLITIC ȘI DE SECURITATE

   din 5 martie 2008
   privind numirea șefului Misiunii Uniunii Europene în sprijinul reformei sectorului de securitate din Republica Guineea-Bissau, EU SSR GUINEEA-BISSAU
   (2008/226/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2008/112/ PESC a Consiliului din 12 februarie 2008 privind misiunea Uniunii Europene în sprijinul reformei sectorului de securitate din Republica Guineea-Bissau, (EU SSR GUINEEA-BISSAU) (1), în special articolul 8 alineatul (1) paragraful al doilea,
   întrucât:

               (1)

               În temeiul articolului 8 alineatul (1) paragraful al doilea din Acțiunea comună 2008/112/PESC, COPS este autorizat, în conformitate cu articolul 25 din tratat, să ia deciziile corespunzătoare în scopul exercitării controlului politic și a conducerii strategice a EU SSR GUINEEA BISSAU, inclusiv decizia de numire a unui șef al misiunii.

               (2)

               Secretarul General/Înaltul Reprezentant a propus numirea dlui Juan Esteban Verástegui ca șef al EU SSR GUINEEA-BISSAU.

         DECIDE:
   Articolul 1
   Dl Juan Esteban Verástegui este numit șef al Misiunii Uniunii Europene în sprijinul reformei sectorului de securitate din Republica Guineea-Bissau, EU SSR GUINEEA-BISSAU.
   Articolul 2
   Prezenta decizie produce efecte de la data adoptării.
   Se aplică până la expirarea Acțiunii comune 2008/112/PESC a Consiliului.

      Adoptată la Bruxelles, 5 martie 2008.

            Pentru Comitetul politic și de securitate

            Președintele

         M. IPAVIC

      (1)  JO L 40, 14.2.2008, p. 11.


title: Numirea unui membru al Curții de Conturi - dl Augustyn Bronisław Kubik Decizia Parlamentului European din 25 martie 2010 referitoare la propunerea de numire a lui Augustyn Bronisław Kubik ca membru al Curții de Conturi (C7-0021/2010 – 2010/0809(NLE))

text:
               7.1.2011

               RO

               Jurnalul Oficial al Uniunii Europene

               CE 4/70

         Joi, 25 martie 2010Numirea unui membru al Curții de Conturi - dl Augustyn Bronisław Kubik
   P7_TA(2010)0081
   Decizia Parlamentului European din 25 martie 2010 referitoare la propunerea de numire a lui Augustyn Bronisław Kubik ca membru al Curții de Conturi (C7-0021/2010 – 2010/0809(NLE))
   2011/C 4 E/20
   (Consultare)

      Parlamentul European,
   având în vedere articolul 286 alineatul (2) din Tratatul FUE, în temeiul căruia a fost consultat de către Consiliu (C7-0021/2010),
   având în vedere că, la reuniunea sa din 15 martie 2010, Comisia pentru control bugetar a audiat candidatul desemnat de Consiliu pentru a fi membru al Curții de Conturi,
   având în vedere articolul 108 din Regulamentul său de procedură,
   având în vedere raportul Comisiei pentru control bugetar (A7-0041/2010),

               A.

               întrucât Augustyn Bronisław Kubik îndeplinește condițiile prevăzute la articolul 286 alineatul (1) din Tratatul FUE,

               1.

               emite un aviz favorabil privind propunerea de numire a lui Augustyn Bronisław Kubik ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


title: 2009/549/CE: Decizia Comisiei din 13 iulie 2009 privind desemnarea unui membru responsabil cu politicile publice în cadrul Consiliului de supraveghere al Grupului consultativ european pentru raportarea financiară

text:
               15.7.2009

               RO

               Jurnalul Oficial al Uniunii Europene

               L 182/63

      DECIZIA COMISIEI

   din 13 iulie 2009
   privind desemnarea unui membru responsabil cu politicile publice în cadrul Consiliului de supraveghere al Grupului consultativ european pentru raportarea financiară
   (2009/549/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În conformitate cu Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), este necesar ca un comitet tehnic de contabilitate să pună la dispoziția Comisiei sprijinul și competența sa pentru evaluarea standardelor internaționale de contabilitate. Rolul acestui comitet tehnic de contabilitate este îndeplinit de Grupul consultativ european pentru raportarea financiară (EFRAG).

               (2)

               EFRAG a fost înființat în 2001 de organizații europene reprezentând emitenți, investitori și profesioniști din domeniul contabilității implicați în procesul de raportare financiară.

               (3)

               Ca urmare a reformelor structurii de guvernare a EFRAG, Consiliul de supraveghere al acestui organism include patru membri specializați în politici publice, selectați anume pe baza experienței lor în elaborarea de politici publice, la nivel național sau la nivel european. În conformitate cu secțiunea 3.2 din apendicele 1 la statutul EFRAG, în vigoare de la 11 iunie 2009, Comisiei îi revine misiunea de a-i desemna pe membrii responsabili cu politicile publice. Membrii Consiliului de supraveghere al EFRAG sunt numiți de Adunarea generală a EFRAG.

               (4)

               În urma unei cereri publice de candidaturi (2), Comisia a selectat o candidatură în vederea desemnării unui membru responsabil cu politicile publice în cadrul Consiliului de supraveghere al EFRAG,

         DECIDE:
   Articol unic
   Comisia îl desemnează pe domnul Pedro SOLBES în vederea numirii ca membru responsabil cu politicile publice în cadrul Consiliului de supraveghere al Grupului consultativ european pentru raportarea financiară.

      Adoptată la Bruxelles, 13 iulie 2009.

            Pentru Comisie

         Charlie McCREEVY

            Membru al Comisiei

      (1)  JO L 243, 11.9.2002, p. 1.

      (2)  JO C 74, 28.3.2009, p. 61.


title: 2010/814/UE: Decizia Consiliului din 20 decembrie 2010 privind semnarea în numele Uniunii Europene și aplicarea cu titlu provizoriu a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Seychelles

text:
               30.12.2010

               RO

               Jurnalul Oficial al Uniunii Europene

               L 345/1

         DECIZIA CONSILIULUI
   din 20 decembrie 2010
   privind semnarea în numele Uniunii Europene și aplicarea cu titlu provizoriu a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Seychelles
   (2010/814/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 5 octombrie 2006 Consiliul a adoptat Regulamentul (CE) nr. 1562/2006 privind încheierea Acordului de parteneriat în domeniul pescuitului între Comunitatea Europeană și Republica Seychelles (1) (denumit în continuare „Acordul de parteneriat”).

               (2)

               La Acordul de parteneriat este anexat un protocol de stabilire a posibilităților de pescuit și a contribuției financiare prevăzute de Acordul de parteneriat (denumit în continuare „protocolul anterior”). Protocolul anterior expiră la 17 ianuarie 2011.

               (3)

               Uniunea a negociat cu Republica Seychelles (denumită în continuare „Seychelles”) un nou Protocol (denumit în continuare „protocolul”) la Acordul de parteneriat care oferă navelor din UE posibilitatea de a pescui în apele asupra cărora Seychelles deține suveranitatea sau jurisdicția în domeniul pescuitului. Pentru a se garanta continuarea activităților de pescuit de către navele Uniunii Europene, protocolul prevede aplicarea sa cu titlu provizoriu.

               (4)

               La încheierea respectivelor negocieri, un protocol a fost parafat la 3 iunie 2010 și a fost modificat printr-un schimb de scrisori la 29 octombrie 2010.

               (5)

               Protocolul ar trebui să fie semnat și ar trebui să se aplice cu titlu provizoriu până la finalizarea procedurilor necesare pentru încheierea sa,

         ADOPTĂ PREZENTA DECIZIE:
   Articolul 1
   Prin prezenta se aprobă în numele Uniunii semnarea Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului încheiat între Comunitatea Europeană și Republica Seychelles (denumit în continuare „protocolul”), sub rezerva încheierii acestuia.
   Textul protocolului se atașează la prezenta decizie.
   Articolul 2
   Prin prezenta, președintele Consiliului este autorizat să desemneze persoana sau persoanele împuternicite să semneze protocolul în numele Uniunii, sub rezerva încheierii acestuia.
   Articolul 3
   Protocolul se aplică cu titlu provizoriu de la data semnării sale (2), în conformitate cu articolul 13, până la finalizarea procedurilor necesare pentru încheierea sa.
   Articolul 4
   Prezenta decizie intră în vigoare la data adoptării sale.

      Adoptată la Bruxelles, 20 decembrie 2010.

            Pentru Consiliu

            Președintele

         J. SCHAUVLIEGE

      (1)  JO L 290, 20.10.2006, p. 1.

      (2)  Data semnării protocolului se va publica de către Secretariatul General al Consiliului în Jurnalul Oficial al Uniunii Europene.
    ---documentbreak---

               30.12.2010

               RO

               Jurnalul Oficial al Uniunii Europene

               L 345/3

         PROTOCOL
   de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Seychelles
   Articolul 1
   Perioada de aplicare și posibilitățile de pescuit
   (1)   Pentru o perioadă de 3 (trei) ani, posibilitățile de pescuit acordate în temeiul articolului 5 din Acordul de parteneriat în domeniul pescuitului sunt stabilite după cum urmează:

               (a)

               48 nave de pescuit ton cu plasă-pungă și

               (b)

               12 nave cu paragate plutitoare.

         (2)   Alineatul (1) se aplică sub rezerva dispozițiilor articolelor 5 și 6 din prezentul protocol.
   (3)   În temeiul articolului 6 din Acordul de parteneriat în domeniul pescuitului și al articolului 7 din prezentul protocol, navele care arborează pavilionul unui stat membru al Uniunii Europene se pot angaja în activități de pescuit în apele Republicii Seychelles numai în cazul în care dețin o autorizație de pescuit emisă în temeiul prezentului protocol în conformitate cu anexa la acesta.
   Articolul 2
   Contribuția financiară - Modalități de plată
   (1)   Aferent perioadei menționate la articolul 1, contribuția financiară totală prevăzută la articolul 7 din Acordul de parteneriat în domeniul pescuitului este de 16 800 000 EUR pentru toată durata prezentului protocol.
   (2)   Contribuția financiară totală cuprinde:

               (a)

               o sumă anuală de acces la Zona economică exclusivă a Republicii Seychelles în valoare de 3 380 000 EUR, care corespunde unui tonaj de referință de 52 000 de tone pe an și

               (b)

               o sumă specială de 2 220 000 EUR pe an pentru sprijinirea și punerea în aplicare a politicii sectoriale în domeniul pescuitului și a politicii maritime a Republicii Seychelles.

         (3)   Alineatul (1) se aplică sub rezerva dispozițiilor articolelor 3, 4, 5 și 6 din prezentul protocol.
   (4)   Uniunea Europeană plătește anual suma totală stabilită la alineatul (2) literele (a) și (b) din prezentul articol (și anume 3 380 000 EUR și, respectiv, 2 220 000 EUR) pe perioada de aplicare a prezentului protocol. Plata se efectuează pentru primul an în termen 30 de zile de la intrarea în vigoare a prezentului protocol și pentru anii următori cel târziu la data aniversară a prezentului protocol.
   (5)   În cazul în care cantitatea totală a capturilor de ton efectuate de navele Uniunii Europene în ZEE a Republicii Seychelles depășește 52 000 de tone pe an, valoarea contribuției financiare anuale pentru drepturile de acces se majorează cu 65 EUR pentru fiecare tonă de captură suplimentară. Cu toate acestea, suma anuală totală plătită de către Uniunea Europeană nu poate depăși dublul sumei prevăzute la alineatul (2) litera (a) (6 760 000 EUR). În cazul în care cantitățile capturate de navele Uniunii Europene în ZEE a Republicii Seychelles depășesc cantitățile corespunzătoare dublului sumei anuale totale, suma datorată pentru cantitatea care depășește limita se plătește anul următor conform dispozițiilor anexei.
   (6)   Destinația contribuției financiare menționate la articolul 2 alineatul (2) litera (a) ține de competența exclusivă a autorităților Republicii Seychelles.
   (7)   Contribuția financiară se plătește într-un cont unic al Trezoreriei Publice din Seychelles, deschis la Banca Centrală a Republicii Seychelles. Numărul de cont este transmis de către autoritățile din Seychelles.
   Articolul 3
   Promovarea pescuitului responsabil și durabil în apele Republicii Seychelles
   (1)   După intrarea în vigoare a prezentului protocol și în cel mult trei luni de la respectiva dată, Uniunea Europeană și Seychelles vor conveni, în cadrul comitetului mixt descris la articolul 9 din Acordul de parteneriat în domeniul pescuitului, asupra unui program sectorial multianual și a unor norme detaliate de aplicare care reglementează:

               (a)

               orientările anuale și multianuale pentru utilizarea părții speciale din contribuția financiară prevăzută la articolul 2 alineatul (2) litera (b);

               (b)

               obiectivele anuale și multianuale de atins în vederea introducerii, în timp, a pescuitului responsabil și durabil, ținând seama de prioritățile exprimate de Republica Seychelles în politica sa națională în domeniul pescuitului și în domeniul maritim, precum și în alte politici care privesc sau influențează promovarea pescuitului responsabil și durabil, inclusiv a zonelor marine protejate;

               (c)

               criteriile și procedurile de evaluare a rezultatelor obținute în fiecare an.

         (2)   Orice modificări propuse la programul sectorial multianual trebuie aprobate de ambele părți în cadrul comitetului mixt.
   (3)   În fiecare an Republica Seychelles poate adăuga, dacă este necesar, o sumă suplimentară la contribuția financiară prevăzută la articolul 2 alineatul (2) litera (b) în vederea punerii în aplicare a programului multianual. Această sumă se notifică Uniunii Europene.
   Articolul 4
   Cooperarea științifică pentru pescuitul responsabil
   (1)   Cele două părți se angajează să promoveze pescuitul responsabil în apele Republicii Seychelles în baza principiului nediscriminării între diferitele flote care pescuiesc în aceste ape.
   (2)   Pe durata prezentului protocol, Uniunea Europeană și Republica Seychelles depun eforturi de monitorizare a situației resurselor halieutice din ZEE a Republicii Seychelles.
   (3)   Ambele părți vor depune eforturi să respecte rezoluțiile și recomandările Comisiei pentru Tonul din Oceanul Indian (IOTC) în ce privește conservarea și managementul responsabil al pescuitului.
   (4)   Pe baza recomandărilor și rezoluțiilor adoptate în cadrul IOTC și a celei mai bune consultanțe științifice disponibile și, atunci când este cazul, după reuniunea comună a cercetătorilor prevăzută la articolul 4 din Acordul de parteneriat în domeniul pescuitului, cele două părți se pot consulta în cadrul comitetului mixt prevăzut la articolul 9 din Acordul de parteneriat în domeniul pescuitului și, dacă este necesar, pot conveni asupra măsurilor de asigurare a gestionării durabile a resurselor halieutice ale Republicii Seychelles.
   Articolul 5
   Ajustarea de comun acord a posibilităților de pescuit
   (1)   Posibilitățile de pescuit menționate la articolul 1 pot fi ajustate de comun acord dacă recomandările și rezoluțiile IOTC confirmă faptul că această ajustare va garanta gestionarea sustenabilă a tonului și a speciilor înrudite cu tonul din Oceanul Indian.
   (2)   În acest caz, contribuția financiară menționată la articolul 2 alineatul (2) litera (a) este ajustată proporțional și pro rata temporis. Suma totală anuală plătită de către Uniunea Europeană nu poate însă depăși dublul sumei prevăzute la articolul 2 alineatul (2) litera (a).
   (3)   Ambele părți trebuie să se informeze reciproc cu privire la modificările politicilor și ale legislației lor în domeniul pescuitului.
   Articolul 6
   Noile posibilități de pescuit
   (1)   În cazul în care navele de pescuit ale Uniunii Europene sunt interesate să se angajeze în activități de pescuit care nu sunt prevăzute la articolul 1 din Acordul de parteneriat în domeniul pescuitului, părțile se consultă reciproc înainte de acordarea unei eventuale autorizări pentru orice asemenea activități și, dacă este cazul, convin asupra condițiilor de desfășurare a acestor activități de pescuit, inclusiv efectuarea modificărilor corespunzătoare ale prezentului protocol și ale anexei la acesta.
   (2)   Părțile trebuie să încurajeze pescuitul experimental, în special cu privire la speciile demersale insuficient exploatate prezente în apele Republicii Seychelles. În acest scop și la cererea uneia dintre părți, părțile se consultă reciproc pentru a determina de la caz la caz speciile, condițiile și alți parametri relevanți.
   (3)   Părțile desfășoară pescuitul experimental în conformitate cu parametrii care vor fi conveniți de ambele părți într-un acord administrativ, acolo unde este cazul. Autorizațiile de pescuit experimental ar trebui convenite pentru o perioadă maximă de 6 luni.
   (4)   În cazul în care părțile consideră că aceste campanii experimentale au dat rezultate pozitive, guvernul Republicii Seychelles poate aloca flotei Uniunii Europene posibilități de pescuit din noile specii până la expirarea prezentului protocol. Compensarea financiară menționată la articolul 2 alineatul (2) litera (a) din prezentul protocol se majorează în consecință. Tarifele și condițiile armatorilor prevăzute în anexă se modifică în mod corespunzător.
   Articolul 7
   Condițiile de desfășurare a activităților de pescuit – clauza de exclusivitate
   Fără a aduce atingere articolului 6 din Acordul de parteneriat în domeniul pescuitului, navele Uniunii Europene pot pescui în apele Republicii Seychelles doar dacă se află în posesia unei autorizații de pescuit valabile, emisă de Republica Seychelles în temeiul prezentului protocol și al anexei la acesta.
   Articolul 8
   Suspendarea și revizuirea plății contribuției financiare
   (1)   Fără a ține seama de dispozițiile articolului 9 din prezentul protocol, contribuția financiară menționată la articolul 2 alineatul (2) literele (a) și (b) se revizuiește sau se suspendă după consultările dintre cele două părți, cu condiția ca Uniunea Europeană să fi plătit integralitatea sumelor datorate în momentul suspendării:

               (a)

               dacă unele circumstanțe excepționale, altele decât fenomenele naturale, împiedică activitățile de pescuit în ZEE a Republicii Seychelles;

               (b)

               în urma unor modificări semnificative ale orientărilor politice ale oricărei părți, care aduc atingere dispozițiilor relevante ale prezentului protocol;

               (c)

               în cazul în care Uniunea Europeană constată o încălcare a elementelor esențiale și fundamentale ale drepturilor omului prevăzute la articolul 9 din Acordul de la Cotonou și în urma procedurilor stabilite la articolele 8 și 96 din același acord. În acest caz, toate activitățile de pescuit ale navelor UE se suspendă.

         (2)   Uniunea Europeană își rezervă dreptul să suspende total sau parțial plata contribuției speciale prevăzute la articolul 2 alineatul (2) litera (b), în cazul în care rezultatele obținute cu ajutorul sprijinului pentru politica sectorială se dovedesc a fi inconsistente, din punct de vedere material, cu programarea prevăzută în buget în urma evaluării realizate și a consultărilor din cadrul comitetului mixt prevăzut la articolul 3 din prezentul protocol.
   (3)   Plata contribuției financiare și activitățile de pescuit pot fi reluate odată ce situația a revenit la stadiul în care se afla înainte de apariția circumstanțelor sus-menționate și dacă cele două părți cad de acord, în urma consultărilor, cu această reluare.
   Articolul 9
   Suspendarea aplicării protocolului
   (1)   Aplicarea prezentului protocol se suspendă la inițiativa oricărei părți sub rezerva consultărilor și a consensului dintre acestea în cadrul comitetului mixt prevăzut la articolul 9 din acord:

               (a)

               în împrejurări excepționale, altele decât fenomenele naturale, care împiedică activitățile de pescuit în ZEE a Republicii Seychelles;

               (b)

               în cazul în care Uniunea Europeană nu efectuează plățile prevăzute la articolul 2 alineatul (2) litera (a) din motive care nu se numără printre cele enumerate la articolul 8 din prezentul protocol;

               (c)

               în cazul apariției unui neînțelegeri ireconciliabile între părți în ceea ce privește interpretarea și implementarea prezentului protocol și a anexei la acesta;

               (d)

               în cazul în care niciuna dintre părți nu respectă dispozițiile prezentului protocol și ale anexei la acesta;

               (e)

               în urma unor modificări semnificative ale orientărilor politice ale oricărei părți, care aduc atingere dispozițiilor relevante ale prezentului protocol;

               (f)

               în cazul în care una dintre părți constată o încălcare a elementelor esențiale și fundamentale ale drepturilor omului prevăzute la articolul 9 din Acordul de la Cotonou și în urma procedurilor stabilite la articolele 8 și 96 din același acord.

               (g)

               în caz de nerespectare a Declarației Organizației Internaționale a Muncii privind principiile și drepturile fundamentale la locul de muncă menționate la articolul 3 alineatul (5) din Acordul de parteneriat în domeniul pescuitului.

         (2)   Suspendarea aplicării prezentului protocol necesită ca partea interesată să-și notifice în scris intenția cu cel puțin trei luni înainte de data la care suspendarea urmează să producă efecte.
   (3)   În cazul suspendării aplicării, părțile continuă să se consulte în vederea unei soluționări pe cale amiabilă a disputei dintre ele. Atunci când se ajunge la o asemenea soluționare, implementarea prezentului protocol este reluată și suma contribuției financiare este redusă proporțional și pro rata temporis în funcție de perioada în care a fost suspendată implementarea prezentului protocol.
   Articolul 10
   Dispoziții naționale aplicabile
   (1)   Activitățile navelor de pescuit ale Uniunii Europene în apele Republicii Seychelles se supun legilor și reglementărilor din Seychelles, cu excepția unor dispoziții contrare ale prezentului protocol și ale anexei la acesta.
   (2)   Autoritățile din Seychelles informează Comisia Europeană cu privire la orice modificări sau noi reglementări ale legislației din domeniul politicii de pescuit.
   Articolul 11
   Durata
   Prezentul protocol și anexa la acesta se aplică pentru o perioadă de trei (3) ani, începând de la aplicarea cu titlu provizoriu în conformitate cu articolul 13, cu excepția cazului în care se notifică denunțarea protocolului în conformitate cu articolul 12.
   Articolul 12
   Denunțarea
   (1)   În caz de denunțare a prezentului protocol, partea interesată notifică în scris celeilalte părți intenția sa de a denunța protocolul cu cel puțin șase luni înainte de data la care această denunțare ar trebui să intre în vigoare.
   (2)   Transmiterea notificării menționate la alineatul anterior conduce la inițierea de consultări între părți.
   Articolul 13
   Aplicarea provizorie
   Prezentul protocol și anexa la acesta se aplică cu titlu provizoriu începând cu data semnării lor.
   Articolul 14
   Intrarea în vigoare
   Prezentul protocol și anexa la acesta intră în vigoare la data la care părțile își notifică reciproc încheierea procedurilor necesare în acest scop.
   ANEXĂ

      CONDIȚII PENTRU DESFĂȘURAREA ACTVITĂȚILOR DE PESCUIT DE CĂTRE NAVELE UNIUNII EUROPENE ÎN APELE REPUBLICII SEYCHELLES

   CAPITOLUL I

      MĂSURI DE GESTIONARE

      SECȚIUNEA 1

         Cererea și eliberarea de autorizații de pescuit

               1.

               Doar navele Uniunii Europene care sunt eligibile pot obține o autorizație de pescuit pentru a putea pescui în apele Republicii Seychelles în cadrul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului încheiat între Comunitatea Europeană și Republica Seychelles.

               2.

               „Autorizație de pescuit” înseamnă autorizarea de a exercita activități de pescuit pe parcursul unei perioade specificate, într-o anumită zonă sau pentru un anumit tip de pescuit sau permisul obținut în acest scop.

               3.

               Pentru ca o navă din Uniunea Europeană să fie eligibilă, nici armatorului, nici comandantului și nici navei propriu-zise nu trebuie să li se fi interzis să pescuiască în Seychelles. Aceștia trebuie să aibă o situație regularizată față de autoritățile din Seychelles, să fi îndeplinit toate obligațiile anterioare care decurg din activitățile lor de pescuit din Seychelles în conformitate cu acordurile de pescuit încheiate cu Uniunea Europeană și să respecte, în plus, Regulamentul nr. 1006/2008 al Consiliului privind autorizațiile de pescuit.

               4.

               Toate navele Uniunii Europene care solicită o autorizație de pescuit trebuie să fie reprezentate de un agent rezident în Seychelles. Numele și adresa respectivului agent sunt indicate în cererea de obținere a autorizației.

               5.

               Autoritățile relevante din Uniunea Europeană transmit autorității competente din Seychelles, definite la articolul 2 din Acordul de parteneriat în domeniul pescuitului, o cerere în vederea obținerii unei autorizații de pescuit pentru fiecare navă care dorește să pescuiască în cadrul Acordului de parteneriat în domeniul pescuitului, cu cel puțin 20 de zile înainte de data începerii perioadei de valabilitate.

               6.

               În cazul în care nu s-a depus o cerere de obținere a unei autorizații de pescuit înainte de perioada de valabilitate prevăzută la punctul 5, armatorul navei poate face acest lucru prin intermediul UE, în cursul perioadei de valabilitate, cu cel puțin 20 de zile înaintea începerii activității de pescuit. În aceste cazuri, armatorii navelor plătesc totalitatea taxelor datorate pentru întreaga perioadă de valabilitate acoperită de autorizația de pescuit.

               7.

               Fiecare cerere de obținere a unei autorizații de pescuit trebuie prezentată autorității competente din Seychelles printr-un formular întocmit în conformitate cu modelul care figurează în apendicele 1 și trebuie însoțită de următoarele documente:

                           (a)

                           dovada de plată a taxei pentru perioada de valabilitate a autorizației de pescuit;

                           (b)

                           orice alt document sau certificat necesar în temeiul dispozițiilor speciale aplicabile în funcție de tipul de navă în temeiul protocolului.

               8.

               Taxa se plătește în contul specificat de autoritățile din Seychelles.

               9.

               Taxele includ toate taxele naționale și locale, cu excepția taxelor portuare și a taxelor pentru prestarea serviciilor.

               10.

               Autorizațiile de pescuit pentru toate navele trebuie acordate de către autoritatea competentă din Seychelles armatorilor sau agenților lor în termen de 15 zile de la primirea tuturor documentelor prevăzute la punctul 7
               O copie a acestor autorizații de pescuit trebuie transmisă Delegației Uniunii Europene pentru Republica Seychelles.

               11.

               O autorizație de pescuit se emite pentru o anumită navă și nu poate fi transferată, în afară de cazurile de forță majoră, după cum se menționează la punctul 12.

               12.

               Atunci când se dovedește existența unui caz de forță majoră, autorizația de pescuit a unei nave se poate transfera la cererea Uniunii Europene pentru perioada de valabilitate rămasă, unei alte nave eligibile cu caracteristici similare, fără a se percepe vreo taxă suplimentară. Totuși, în cazul navelor cu paragate, dacă tona registru brut (TRB) a navei înlocuitoare este mai mare decât cea a navei înlocuite, diferența la nivelul taxei se plătește pro rata temporis.

               13.

               Armatorul primei nave sau agentul acestuia înapoiază autorizația de pescuit anulată autorității competente din Seychelles prin intermediul Delegației Uniunii Europene pentru Republica Seychelles.

               14.

               Noua autorizație de pescuit intră în vigoare la data la care armatorul navei înapoiază autorizația de pescuit anulată autorității competente din Seychelles. Delegația Uniunii Europene pentru Republica Seychelles trebuie informată în legătură cu transferul autorizației de pescuit.

               15.

               Autorizația de pescuit trebuie păstrată în permanență la bordul navei, fără a se aduce atingere dispozițiilor de la punctul 1 din capitolul VII (Controlul) prezenta anexă.

      SECȚIUNEA 2

         Condițiile autorizațiilor de pescuit taxe și plăți în avans

               1.

               O autorizație de pescuit este valabilă pentru un an, începând cu data inițierii implementării provizorii a protocolului, și se reînnoiește dacă sunt îndeplinite condițiile de depunere a cererii prevăzute în secțiunea 1.

               2.

               Autorizațiile de pescuit trebuie emise de către autoritățile competente ale Republicii Seychelles după cum urmează:

                           (a)

                           Nave de pescuit ton cu plasă-pungă:

                                       —

                                       o sumă forfetară de 61 000 EUR pe navă anual, de plătit în două tranșe:

                                       —

                                       50 % în momentul cererii de obținere a autorizației de pescuit

                                       —

                                       și 50 % în decursul perioadei de 100 (o sută) de zile de la începutul perioadei de valabilitate a autorizației de pescuit.

                                       —

                                       în circumstanțe excepționale legate de cazuri de piraterie care amenință grav siguranța navelor ce își desfășoară activitatea în cadrul Acordului de parteneriat în domeniul pescuitului, care le obligă pe acestea să părăsească Oceanul Indian, cele două părți analizează posibilitatea de a aplica o plată pro rata temporis de la caz la caz, ca răspuns la cererile individuale adresate de armatori prin Comisia Europeană.

                           (b)

                           Nave de pescuit cu paragate (care depășesc 250 TRB):

                                       —

                                       4 200 EUR, adică 35 EUR per tonă pentru 120 de tone de ton și de specii înrudite cu acesta, capturate în apele Republicii Seychelles, sumă care trebuie plătită înaintea începerii perioadei de valabilitate;

                           (c)

                           Nave de pescuit cu paragate (care nu depășesc 250 TRB):

                                       —

                                       3 150 EUR, adică 35 EUR per tonă pentru 90 de tone de ton și de specii înrudite cu acesta, capturate în apele Republicii Seychelles, sumă care trebuie plătită înaintea începerii perioadei de valabilitate.

               3.

               În cazul în care capturile navelor de pescuit cu paragate depășesc tonajele sus-menționate, armatorii efectuează plățile suplimentare corespunzătoare cu același raport de 35 EUR per tonă către autoritățile competente din Seychelles, cel târziu până la data de 30 iunie a aceluiași an, în urma primirii decontului taxelor în contul bancar prevăzut de autoritățile din Seychelles.
               În cazul în care decontul final menționat la punctul 6 este inferior plății în avans prevăzute la punctul 3 pentru nave de pescuit cu paragate, diferența nu se recuperează de armator.

               4.

               Autoritățile din Seychelles întocmesc decontul taxelor datorate pentru anul calendaristic anterior pe baza declarațiilor de captură ale navelor Uniunii Europene și a altor informații aflate în posesia lor.

               5.

               Decontul este trimis Comisiei până la data de 31 martie a anului în curs. Comisia îl transmite până la 15 aprilie în același timp armatorilor și autorităților naționale ale statelor membre implicate.

               6.

               În cazul în care armatorii contestă decontul prezentat de autoritățile din Seychelles, aceștia pot consulta institutele științifice având competențe în verificarea statisticilor capturilor, precum IRD (Institut de recherche pour le développement), IEO (Instituto Español de Oceanografia) și IPIMAR (Instituto de Investigaçăo das Pescas e do Mar), iar ulterior pot purta discuții cu autoritățile competente din Seychelles care vor informa Comisia asupra conținutului lor în vederea stabilirii decontului final înainte de data de 31 mai a anului în curs. În absența unor observații din partea armatorilor până la acea dată, decontul stabilit de autoritățile din Seychelles se consideră definitiv.

      SECȚIUNEA 3

         Nave de aprovizionare

               1.

               Navele de aprovizionare care prestează servicii pentru navele de pescuit ale UE ce își desfășoară activitatea în cadrul prezentului protocol se supun acelorași dispoziții, taxe și condiții ca cele care se aplică altor nave similare în temeiul dispozițiilor scrise ale Republicii Seychelles.

               2.

               Navele de aprovizionare care arborează pavilionul unui stat membru al Uniunii Europene se supun aceleiași proceduri privind transferul cererilor de obținere a autorizațiilor de pescuit descrise în secțiunea 1 de mai sus, în măsura în care acestea li se aplică.

         CAPITOLUL II

      ZONE DE PESCUIT

   Pentru a evita orice efect advers asupra pescăriilor mici din apele Republicii Seychelles, pescuitul navelor Uniunii Europene nu este autorizat în zonele definite drept restricționate sau interzise în legislația Republicii Seychelles și nici în limita a trei mile în jurul oricărui dispozitiv plutitor de atragere a peștilor amplasat de autoritățile din Seychelles, a cărui poziție geografică a fost comunicată reprezentanților sau agenților armatorilor.
   CAPITOLUL III

      MONITORIZAREA

      SECȚIUNEA 1

         Înregistrarea capturilor

               1.

               Toate navele autorizate să pescuiască în apele Republicii Seychelles în baza Acordului de parteneriat în domeniul pescuitului sunt obligate să comunice capturile autorității competente din Seychelles în următorul mod:

                           1.1.

                           Navele Uniunii Europene autorizate să pescuiască în apele Republicii Seychelles completează zilnic formularele de captură stabilite la apendicele 2 și 3, pentru fiecare ieșire în larg efectuată în apele Republicii Seychelles. Formularele se completează chiar și în absența capturilor. Acestea se completează în mod lizibil și trebuie semnate de comandantul navei sau de reprezentantul acestuia.

                           1.2.

                           În ceea ce privește transmiterea formularelor de captură menționate la punctele 1.1 și 1.3, navele Uniunii Europene:

                                       —

                                       în cazul în care fac escală în portul Victoria, transmit formularele completate autorităților din Seychelles în termen de cinci (5) zile de la sosire sau în orice caz înainte de a părăsi portul, în funcție de evenimentul care are loc mai întâi;

                                       —

                                       în orice altă situație, trimit formularele completate autorităților din Seychelles în termen de paisprezece (14) zile de la sosirea în orice alt port decât Victoria.

                           1.3.

                           Institutelor științifice menționate în capitolul I secțiunea 2 punctul 6 li se transmit simultan copii ale acestor formulare de captură în același cadru ca cel prevăzut la punctul 1.2 de mai sus.

               2.

               Sintagma „în afara apelor Republicii Seychelles” se introduce în formularul de captură sus-menționat pentru perioadele în cursul cărora nava nu se află în ZEE a Republicii Seychelles.

               3.

               Părțile fac toate demersurile necesare pentru a introduce un sistem de date privind capturile bazat exclusiv pe schimbul electronic al tuturor informațiilor descrise mai sus. Prin urmare, cele două părți trebuie să aibă în vedere înlocuirea versiunii pe hârtie a formularului de captură cu o versiune electronică în cel mai scurt timp.

               4.

               Odată ce sistemul electronic al declarației privind capturile este implementat și în cazul unor probleme tehnice sau al defectării acestuia, declarațiile privind facturile se efectuează conform punctului 1.

      SECȚIUNEA 2

         Comunicarea cu privire la capturi: intrarea în apele Republicii Seychelles și ieșirea din acestea

               1.

               În sensul prezentei anexe, durata ieșirii în larg a unei nave UE este definită după cum urmează:

                           —

                           fie perioada scursă între intrarea în apele Republicii Seychelles și ieșirea din acestea,

                           —

                           fie perioada scursă între intrarea în apele Republicii Seychelles și o transbordare,

                           —

                           fie perioada scursă între intrarea în apele Republicii Seychelles și o debarcare în Seychelles.

               2.

               Navele Uniunii Europene informează autoritățile din Seychelles cu cel puțin trei (3) ore în avans cu privire la intenția lor de a intra în apele Republicii Seychelles sau de a ieși din acestea, precum și o dată la trei zile în cursul activităților lor de pescuit în apele Republicii Seychelles, cu privire la capturile lor din această perioadă.

               3.

               La notificarea intrării/ieșirii, navele își comunică și poziția din momentul comunicării, precum și volumul și speciile capturilor păstrate la bord. Aceste comunicări se fac în formatul stabilit la apendicele 5, prin fax sau e-mail, la adresele prevăzute în apendicele respectiv. Cu toate acestea, autoritățile din Seychelles pot exonera de această obligație navele cu paragate care nu sunt dotate cu echipamentul de comunicare corespunzător, prin autorizarea comunicării prin radio.

               4.

               Navele de pescuit din Uniunea Europeană depistate în timp ce pescuiesc fără a fi informat autoritățile competente din Seychelles sunt considerate a fi nave fără autorizație de pescuit. În aceste cazuri se aplică sancțiunile menționate la capitolul VIII punctul 1.1

      SECȚIUNEA 3

         Debarcarea

               1.

               Toate navele care doresc să debarce capturile în porturile din Seychelles trebuie să notifice următoarele informații autorității competente din Seychelles, cu cel puțin 24 de ore în avans:

                           —

                           denumirile navelor de pescuit care efectuează operațiunea de debarcare;

                           —

                           tonajul de debarcat, per specie;

                           —

                           ziua debarcării;

                           —

                           recepționerul capturii debarcate.

               2.

               Navele de pescuit ton cu plasă-pungă se vor strădui să aprovizioneze cu ton fabricile de conserve și/sau industria locală la prețul de piață internațional.

               3.

               Navele de pescuit ton cu plasă-pungă care debarcă în portul Victoria vor depune toate eforturile necesare pentru a oferi la nivel local capturile secundare la prețul de piață local.

      SECȚIUNEA 4

         Transbordarea

               1.

               Toate navele care doresc să transbordeze capturi în apele Republicii Seychelles trebuie să facă acest lucru doar în cadrul porturilor din Seychelles. Transbordarea pe mare este interzisă și orice persoană care încalcă această dispoziție se expune la sancțiunile prevăzute în legislația din Seychelles.

               2.

               Armatorii sau agenții lor trebuie să notifice următoarele informații autorității competente din Seychelles cu cel puțin 24 de ore în avans:

                           —

                           numele navelor de pescuit care trebuie să efectueze transbordarea;

                           —

                           numele navelor cargo;

                           —

                           tonajul de transbordat, per specie și

                           —

                           ziua transbordării.

               3.

               Transbordarea este considerată ca o ieșire din apele Republicii Seychelles. Prin urmare, navele trebuie să prezinte declarațiile de captură autorităților competente din Seychelles.

      SECȚIUNEA 5

         Sistemul de monitorizare a navelor

   Navele trebuie monitorizate, printre altele, prin sisteme de monitorizare a navelor, fără discriminare, în conformitate cu dispozițiile stabilite mai jos.

               1.

               În scopul monitorizării prin satelit, autoritățile din Seychelles comunică centrelor de monitorizare a pescuitului (CMP) ale statelor de pavilion coordonatele (latitudinile și longitudinile) apelor Republicii Seychelles.
               Autoritățile din Seychelles vor transmite aceste informații în format electronic, exprimate în fracțiuni zecimale de grade în sistemul WGS-84.

               2.

               Autoritățile din Seychelles și CMP naționale vor schimba informații cu privire la adresele lor electronice în format https sau, atunci când este cazul, într-un alt protocol securizat de comunicare, și cu privire la specificațiile ce vor fi utilizate în centrele lor de monitorizare a pescuitului în conformitate cu condițiile stabilite la punctele 4 și 6. Aceste informații vor include, în măsura în care este posibil, numele, numerele de telefon și de fax și adresele electronice (Internet) care pot fi utilizate pentru comunicările generale dintre CMP.

               3.

               Poziția navelor va fi determinată cu o marjă de eroare de cel mult 100 de metri și cu un interval de încredere de 99 %.

               4.

               Când o navă de pescuit care își desfășoară activitatea în cadrul Acordului de parteneriat dintre UE și Seychelles în domeniul pescuitului intră în apele Republicii Seychelles, rapoarte ulterioare de poziție trebuie comunicate automat de către CMP din statul de pavilion către CMP din Seychelles, în timp real, cel puțin din oră în oră (frecvență). Aceste mesaje sunt identificate ca rapoarte de poziție.
               Frecvența transmisiei poate fi schimbată până la un interval de 30 de minute, atunci când se aduc dovezi clare care demonstrează că nava încalcă dispozițiile în vigoare.

                           4.1.

                           Aceste dovezi trebuie transmise de către CMP din Seychelles către CMP din statul de pavilion și către Comisia Europeană, împreună cu cererea de modificare a frecvenței. CMP transmite informațiile către CMP din Seychelles automat și în timp real imediat după primirea cererii.

                           4.2.

                           CMP din Seychelles informează imediat CMP din statul de pavilion și Comisia Europeană cu privire la încheierea procedurii de monitorizare.

                           4.3.

                           Centrului de monitorizare a pescuitului din statul de pavilion și Comisiei Europene trebuie să li se transmită informații cu privire la etapele ulterioare ale oricărei proceduri de inspecție pe baza cerinței speciale de la punctul 4.2

               5.

               Mesajele prevăzute la punctul 4 sunt transmise electronic în format https sau în alte protocoale securizate de comunicare, sub rezerva acordului prealabil între centrele relevante de monitorizare a pescuitului. Toate mesajele vor fi comunicate automat, în timp real și în conformitate cu definițiile de la punctul 4
               Este interzis ca o navă să-și dezactiveze sau să blocheze dispozitivul de urmărire prin satelit atunci când își desfășoară activitatea în apele Republicii Seychelles.

               6.

               În eventualitatea unei probleme tehnice sau a unei defecțiuni a dispozitivului de urmărire prin satelit instalat la bordul navei de pescuit, comandantul respectivei nave comunică informațiile specificate la punctul 4 prin fax sau prin e-mail centrului de monitorizare a pescuitului din statul de pavilion implicat începând din momentul detectării defecțiunii sau din momentul în care armatorul sau comandantul navei este informat cu privire la acest lucru de către autoritățile competente din Seychelles. Un raport global de poziție o dată la patru ore este suficient în aceste împrejurări, atâta vreme cât nava rămâne în apele Republicii Seychelles. Acest raport global de poziție va include pozițiile orare înregistrate de comandantul navei în cursul acestor patru ore. CMP din statul de pavilion sau nava propriu-zisă trebuie să transmită neîntârziat aceste mesaje centrului de monitorizare a pescuitului din Seychelles. La nevoie sau în cazul apariției unor îndoieli, autoritatea competentă din Seychelles poate solicita unei anumite nave să transmită rapoarte de poziție în fiecare oră. Echipamentul defect trebuie reparat sau înlocuit imediat ce nava își încheie campania de pescuit. O nouă campanie de pescuit nu poate începe înainte de repararea sau înlocuirea echipamentului.

               7.

               Componentele hardware și software ale sistemului de monitorizare a navelor trebuie să fie protejate împotriva manipulărilor, adică să nu permită introducerea sau transmiterea de poziții false și nu trebuie să poată fi modificate manual. Sistemul trebuie să fie complet automat și operațional în orice moment, indiferent de condițiile de mediu. Se interzice distrugerea, deteriorarea, scoaterea din funcțiune sau orice acțiune care ar aduce atingere funcționării dispozitivului de urmărire prin satelit.
               În special, comandantul se asigură că:

                           —

                           datele nu sunt modificate în niciun fel;

                           —

                           nu există niciun fel de obstrucționări ale antenei sau antenelor conectate la dispozitivele de urmărire prin satelit;

                           —

                           nu există niciun fel de întreruperi ale alimentării cu energie a dispozitivelor de urmărire prin satelit;

                           —

                           dispozitivul de urmărire prin satelit nu este luat de pe navă sau din locul în care a fost instalat inițial;

                           —

                           orice înlocuire a dispozitivului de urmărire prin satelit este notificată imediat autorității competente din Seychelles.

                     Orice încălcare a obligațiilor sus-menționate poate angaja responsabilitatea comandantului față de legislația scrisă a Republicii Seychelles.

               8.

               CMP din statele de pavilion monitorizează urmărirea navelor lor atunci când acestea din urmă se află în apele Republicii Seychelles, la intervale de o oră. În cazul în care urmărirea navelor nu se desfășoară în condițiile preconizate, centrul de monitorizare a pescuitului din Seychelles trebuie informat imediat, fiind aplicabilă procedura prevăzută la punctul 6

               9.

               Centrele relevante de monitorizare a pescuitului și centrul de monitorizare a pescuitului din Seychelles cooperează pentru a asigura punerea în aplicare a acestor dispoziții. În cazul în care CMP din Seychelles stabilește că statul de pavilion nu transmite datele în conformitate cu punctul 4, centrul relevant de monitorizare a pescuitului este informat imediat. La primirea notificării, acesta din urmă răspunde în termen de douăzeci și patru (24) de ore informând CMP din Seychelles cu privire la cauzele netransmiterii și precizând un termen limită rezonabil pentru respectarea acestor dispoziții. În cazul nerespectării acestui termen, cele două CMP vor rezolva aceste probleme în scris sau după cum se prevede la punctul 13 din prezentele dispoziții.

               10.

               Informațiile de monitorizare transmise în conformitate cu aceste dispoziții trebuie utilizate exclusiv în scopul obligațiilor de control, gestionare, monitorizare și asigurare a respectării legislației ce le revin autorităților competente din Seychelles. Aceste date nu pot fi comunicate altor părți terțe neimplicate sub nicio formă, cu excepția cazului în care există acordul scris al statului de pavilion implicat, de la caz la caz, sau dacă există un ordin al unei instanțe din Seychelles.

               11.

               S-a convenit ca, la cererea unei părți, să existe un schimb de informații privind echipamentul utilizat pentru urmărirea prin satelit, pentru a se garanta că acest echipament este pe deplin compatibil cu cerințele celeilalte părți în sensul prezentelor dispoziții.

               12.

               Părțile sunt de acord să se întâlnească pentru a reexamina prezentele dispoziții în cazul și în măsura în care va fi nevoie, inclusiv pentru analiza necesară a cazurilor de disfuncții sau anomalii legate de nave individuale. Toate aceste cazuri vor trebui notificate de către autoritățile din Seychelles statelor de pavilion membre ale UE și Comisiei Europene cu cel puțin 15 zile înainte de reuniunea de reexaminare.

               13.

               Orice litigiu privind interpretarea sau aplicarea acestor dispoziții face obiectul unei consultări între părți în cadrul comitetului mixt prevăzut la articolul 9 din Acordul de parteneriat în domeniul pescuitului.

         CAPITOLUL IV

      PERSONALUL ÎMBARCAT

               1.

               Fiecare navă de pescuit ton cu plasă-pungă ia la bord în cursul campaniei de pescuit în apele Republicii Seychelles cel puțin doi marinari din Seychelles desemnați de agentul navei, de comun acord cu armatorul, dintre numele aflate pe o listă transmisă de autoritatea competentă din Seychelles.

               2.

               Armatorii vor face toate eforturile pentru a lua la bord mai mulți marinari din Seychelles.

               3.

               Armatorul sau agentul informează autoritatea competentă din Seychelles cu privire la numele și datele de contact ale marinarilor din Seychelles luați la bordul navei respective, menționând funcția lor în cadrul echipajului.

               4.

               Declarația Organizației Internaționale a Muncii privind principiile și drepturile fundamentale la locul de muncă se aplică de drept marinarilor îmbarcați pe navele UE. Aceasta se referă în speță la libertatea de asociere și la recunoașterea efectivă a dreptului la negociere colectivă al lucrătorilor, precum și la eliminarea discriminării cu privire la încadrarea în muncă și profesie.

               5.

               Contractele de angajare ale marinarilor din Seychelles, din care un exemplar se dă semnatarilor, se încheie între agentul sau agenții armatorilor și marinari și/sau sindicatele sau reprezentanții acestora în consultare cu autoritățile competente din Seychelles. Aceste contracte garantează marinarilor asigurarea de securitate socială aplicabilă acestora, inclusiv asigurarea de viață, de sănătate, asigurarea contra accidentelor și indemnizațiile de pensionare.

               6.

               Salariile marinarilor din Seychelles sunt plătite de armatori. Acestea sunt fixate, înainte de emiterea autorizațiilor de pescuit, prin acord reciproc între armatori sau agenții lor și autoritățile competente din Seychelles. Cu toate acestea, condițiile salariale acordate marinarilor din Seychelles nu trebuie să fie mai mici decât cele aplicate echipajelor din Seychelles care îndeplinesc sarcini similare și în niciun caz nu trebuie să fie sub standardele OIM.

               7.

               În scopul asigurării respectării și aplicării legislației muncii din Seychelles, agentul armatorului este considerat drept reprezentantul local al armatorului. Contractul încheiat între agent și marinari cuprinde și condițiile de repatriere și pensia aplicabilă acestora.

               8.

               Orice marinar angajat la bordul navelor Uniunii Europene trebuie să se prezinte la comandantul navei desemnate cu o zi înainte de data de îmbarcare propusă. În cazul în care un marinar nu se prezintă la data și ora prevăzute pentru îmbarcare, armatorul este exonerat în mod automat de obligația de a-l lua la bord pe marinarul respectiv.

               9.

               Atunci când numărul marinarilor din Seychelles luați la bordul navelor de pescuit ton cu plasă-pungă nu atinge nivelul minim prevăzut la punctul 1 din alte motive decât cele menționate la punctul anterior, armatorii sunt obligați să plătească o sumă forfetară corespunzând rezultatului înmulțirii dintre numărul de zile în care flota lor a operat în apele Republicii Seychelles, luându-se ca punct de referință intrarea primei nave și ieșirea ultimei nave, și suma zilnică fixată la 20 EUR. Suma forfetară se plătește către autoritățile din Seychelles în termen de cel mult 90 de zile de la sfârșitul perioadei de valabilitate a autorizației de pescuit.

               10.

               Această sumă va fi utilizată pentru formarea marinarilor/pescarilor din Seychelles și se plătește într-un cont specificat de autoritățile din Seychelles.

         CAPITOLUL V

      OBSERVATORII

               1.

               Ambele părți recunosc importanța respectării obligațiilor Rezoluției 10/04 a IOTC în ceea ce privește programul științific pentru observatori.

               2.

               În scopul coerenței cu acesta, cu excepția cazurilor de restricții geografice datorate cerințelor în materie de siguranță, dispozițiile privind observatorii sunt următoarele:

                           2.1.

                           Navele autorizate să pescuiască în apele Republicii Seychelles în cadrul Acordului de parteneriat în domeniul pescuitului primesc la bord observatori responsabili cu conformitatea desemnați de autoritățile din Seychelles în conformitate cu modalitățile stabilite mai jos.

                                       2.1.1.

                                       Navele de pescuit din Uniunea Europeană iau la bord un observator, la cererea autorităților din Seychelles, iar atunci când autoritățile din Seychelles consideră adecvat și necesar, doi observatori, desemnați de respectivele autorități.

                                       2.1.2.

                                       Autoritățile din Seychelles întocmesc o listă de nave desemnate să ia un observator la bord și o listă de observatori desemnați. Aceste liste trebuie ținute la zi. Acestea se transmit Comisiei Europene de îndată ce au fost întocmite și ulterior la fiecare trei luni, atunci când sunt actualizate.

                                       2.1.3.

                                       Autoritățile din Seychelles informează armatorii implicați sau agenții acestora cu privire la numele observatorului desemnat să fie luat la bordul navei lor cu cel puțin 15 zile înainte de data planificată de îmbarcare a observatorului.

               3.

               Timpul petrecut la bord de observatori este fixat de autoritățile din Seychelles, dar, ca regulă generală, nu ar trebui să depășească timpul necesar îndeplinirii îndatoririlor lor. Autoritatea competentă informează armatorii sau agenții acestora cu privire la acest aspect atunci când îi informează în legătură cu numele observatorului desemnat să fie luat la bordul navei implicate.

               4.

               Condițiile în care observatorii sunt luați la bord sunt convenite între armatori sau agenții lor și autoritățile din Seychelles după notificarea listei cu navele desemnate.

               5.

               În termen de două săptămâni și cu un preaviz de zece zile, armatorii implicați fac cunoscute porturile din Seychelles și datele la care intenționează să ia observatori la bord.

               6.

               Atunci când observatorii sunt luați la bord într-un port străin, cheltuielile de călătorie ale acestora sunt suportate de armator. În cazul în care o navă cu un observator (sau doi) din Seychelles la bord părăsește apele Republicii Seychelles, trebuie luate toate măsurile pentru a se asigura întoarcerea observatorului în Seychelles imediat ce acest lucru este posibil, pe cheltuiala armatorului.

               7.

               În cazul absenței observatorului în momentul și la locul convenit și pe o durată de douăsprezece ore de la ora stabilită, armatorii sunt exonerați în mod automat de obligația de a prelua observatorul la bord.

               8.

               Observatorii trebuie tratați ca ofițeri. Aceștia îndeplinesc următoarele sarcini:

                           8.1.

                           observă activitățile de pescuit ale navelor;

                           8.2.

                           verifică poziția navelor angajate în operațiuni de pescuit;

                           8.3.

                           consemnează uneltele de pescuit utilizate;

                           8.4.

                           verifică datele de captură pentru apele Republicii Seychelles înregistrate în jurnalul de bord;

                           8.5.

                           verifică procentajele capturilor secundare și estimează cantitatea de deșeuri;

                           8.6.

                           raportează săptămânal, prin fax, e-mail sau prin alte mijloace de comunicare, date privind pescuitul, inclusiv cantitatea de capturi și capturi secundare aflate la bord și provenind din apele Republicii Seychelles.

               9.

               Comandanții navelor trebuie să ia toate măsurile rezonabile pentru a garanta siguranța și bunăstarea fizică a observatorilor atunci când se află la bordul navei.

               10.

               În mod similar, în măsura posibilă, observatorilor li se pun la dispoziție toate facilitățile necesare pentru a-și exercita atribuțiile. Comandantul le facilitează accesul la mijloacele de comunicare necesare exercitării sarcinilor lor, la documentele care privesc în mod direct activitățile de pescuit ale navei, inclusiv jurnalul de bord și jurnalul de pescuit, precum și la acele părți ale navei care le-ar putea facilita îndeplinirea sarcinilor de observatori.

               11.

               Pe durata șederii la bordul navei, observatorii:

                           11.1.

                           iau toate măsurile necesare pentru a se asigura că îmbarcarea și prezența lor la bordul navei nu întrerup sau împiedică operațiunile de pescuit;

                           11.2.

                           respectă bunurile și echipamentele care se găsesc la bordul navei, precum și confidențialitatea tuturor documentelor care aparțin navei respective.

               12.

               La sfârșitul perioadei de observație și înainte de părăsirea navei, observatorii redactează un raport de activitate pe care îl semnează și care urmează a fi transmis autorităților competente din Seychelles, cu o copie pentru Comisia Europeană. O copie a raportului este înmânată comandantului atunci când observatorii părăsesc nava.

               13.

               Armatorii suportă cheltuielile de cazare și hrană a observatorilor în aceleași condiții ca cele de care beneficiază ofițerii de pe navă.

               14.

               Salariul și taxele aferente ale observatorului sunt suportate de autoritățile competente din Seychelles.

         CAPITOLUL VI

      ECHIPAMENTELE PORTUARE ȘI UTILIZAREA PROVIZIILOR ȘI SERVICIILOR

   Navele Uniunii Europene depun toate eforturile pentru a achiziționa în Seychelles toate proviziile și serviciile necesare pentru activitatea lor. Autoritățile din Seychelles stabilesc, de comun acord cu armatorii, condițiile de utilizare a echipamentelor portuare și, în cazul în care este necesar, a proviziilor și serviciilor.
   CAPITOLUL VII

      CONTROLUL

   Navele trebuie să respecte legislația scrisă a Republicii Seychelles în ceea ce privește uneltele de pescuit și specificațiile tehnice aferente acestora, toate celelalte măsuri tehnice aplicabile activităților lor de pescuit, precum și măsurile privind conservarea, gestionarea sau alte măsuri adoptate de Comisia pentru Tonul din Oceanul Indian.
   1.   Lista navelor
   Uniunea Europeană ține la zi o listă a navelor cărora li s-a emis o autorizație de pescuit în conformitate cu prezentul protocol. Această listă este notificată autorităților din Seychelles responsabile cu inspectarea activităților de pescuit de îndată ce este redactată, precum și la fiecare actualizare.
   2.   Procedurile de control

               2.1.

               Comandanții navelor de pescuit ale Uniunii Europene angajate în activități de pescuit în apele Republicii Seychelles cooperează cu orice funcționar autorizat din Seychelles care desfășoară inspecția și controlul activităților de pescuit.

               2.2.

               Pentru a facilita procedurile mai sigure de inspecție, fără a aduce atingere prevederilor legislației scrise din Republica Seychelles, îmbarcarea trebuie realizată în așa fel încât platforma de inspecție și inspectorii să poată fi identificați drept ofițeri autorizați ai Republicii Seychelles.

               2.3.

               Republica Seychelles poate autoriza Uniunea Europeană sau un organism desemnat de aceasta să trimită inspectori ai UE care să examineze activitățile navelor UE, inclusiv transbordările, în timpul controalelor efectuate la țărm.

               2.4.

               Odată ce inspecția s-a încheiat, raportul de inspecție poate fi comentat și se va semna de toate persoanele care au participat la inspecție, inclusiv de comandant. Un exemplar al raportului de inspecție va fi înmânat comandantului navei.

               2.5.

               Prezența la bord a acestor ofițeri autorizați nu depășește timpul necesar pentru îndeplinirea sarcinilor lor.

         3.   Comandanții navelor de pescuit ale Uniunii Europene angajați în operațiuni de debarcare sau transbordare într-un port din Seychelles permit și facilitează inspectarea acestor operațiuni de către ofițerii autorizați din Seychelles. După terminarea inspecției, comandantului navei i se emite un certificat.
   4.   Atunci când nu sunt respectate dispozițiile stabilite de prezentul capitol, Guvernul Republicii Seychelles își rezervă dreptul de a suspenda autorizația de pescuit a navei contraveniente până la finalizarea formalităților și de a aplica sancțiunea prevăzută în legislația existentă a Republicii Seychelles. Statul membru de pavilion și Comisia Europeană trebuie informate cu privire la acest lucru.
   CAPITOLUL VIII

      RESPECTAREA LEGISLAȚIEI

   1.   Sancțiuni

               1.1.

               Nerespectarea oricărei dispoziții din capitolele de mai sus, a măsurilor de gestionare și conservare a resurselor marine vii sau a legislației scrise a Republicii Seychelles se supune sancțiunilor existente în legislația scrisă a Republicii Seychelles.

               1.2.

               Statul membru de pavilion și Comisia Europeană sunt informate imediat și în detaliu cu privire la orice sancțiune și la toate faptele relevante legate de aceasta.

               1.3.

               În cazul în care o sancțiune se traduce printr-o suspendare sau o revocare a autorizației de pescuit, Comisia Europeană poate solicita, pentru perioada de valabilitate rămasă a autorizației de pescuit suspendate sau revocate, o nouă autorizație de pescuit pentru o navă a unui alt armator, care ar fi putut fi acordată și în alte condiții.

         2.   Arestarea sau reținerea navelor de pescuit
   Autoritățile din Seychelles informează în termen de 48 de ore Delegația Uniunii Europene pentru Republica Seychelles și statul de pavilion cu privire la arestarea și/sau reținerea oricărei nave de pescuit aflate sub pavilionul unui stat membru al Uniunii Europene care pescuiește în temeiul Acordului de parteneriat în domeniul pescuitului în ZEE a Republicii Seychelles și transmit o copie a raportului de inspecție cuprinzând informații detaliate despre împrejurările și motivele care au condus la această arestare și/sau reținere.
   3.   Procedura de schimb de informații în eventualitatea arestării și/sau reținerii

               3.1.

               În paralel cu respectarea termenelor și etapelor procedurilor juridice prevăzute de legislația scrisă a Republicii Seychelles în ceea ce privește arestarea și/sau reținerea, odată cu primirea informațiilor de mai sus va avea loc o reuniune de consultare între autoritățile competente ale Comisiei Europene și ale Republicii Seychelles, la care poate participa un reprezentant al statului membru implicat.

               3.2.

               La reuniune, părțile schimbă orice documente sau informații relevante care ajută la clarificarea împrejurărilor faptelor stabilite. Armatorul sau agentul său este informat cu privire la rezultatul reuniunii și cu privire la orice măsuri care decurg din arestarea și/sau reținerea navei.

         4.   Reglarea procedurii de arestare și/sau reținere

               4.1.

               Se va face o încercare de soluționare a presupusei încălcări în mod amiabil. Această procedură se va încheia în termen de cel mult trei zile lucrătoare de la arestare și/sau reținere, conform legislației scrise a Republicii Seychelles.

               4.2.

               În cazul unei soluționări amiabile, suma amenzii aplicate este stabilită în conformitate cu legislația scrisă a Republicii Seychelles. În cazul în care o astfel de soluționare amiabilă nu este posibilă, va începe procedura juridică.

               4.3.

               Nava va fi eliberată iar comandantul său scos de sub acuzare odată ce obligațiile rezultate în urma soluționării amiabile au fost îndeplinite iar procedurile legale au fost încheiate.

         5.   Comisia Europeană va fi informată prin intermediul Delegației Uniunii Europene cu privire la orice procedură inițiată și la sancțiunile impuse.


title: 2014/643/PESC: Decizia EUCAP Sahel Niger/3/2014 a Comitetului politic și de securitate din 24 iulie 2014 de prelungire a mandatului șefului misiunii PSAC a Uniunii Europene în Niger (EUCAP Sahel Niger)

text:
               6.9.2014

               RO

               Jurnalul Oficial al Uniunii Europene

               L 267/5

         DECIZIA EUCAP SAHEL NIGER/3/2014 A COMITETULUI POLITIC ȘI DE SECURITATE
   din 24 iulie 2014
   de prelungire a mandatului șefului misiunii PSAC a Uniunii Europene în Niger (EUCAP Sahel Niger)

      (2014/643/PESC)

   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2012/392/PESC a Consiliului din 16 iulie 2012 privind misiunea PSAC a Uniunii Europene în Niger (EUCAP Sahel Niger) (1), în special articolul 9 alineatul (1),
   întrucât:

               (1)

               În temeiul articolului 9 alineatul (1) din Decizia 2012/392/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a misiunii EUCAP Sahel Niger, care includ în special decizia de numire a unui șef al misiunii.

               (2)

               La 6 mai 2014, COPS a adoptat Decizia EUCAP Sahel Niger/2/2014 (2) prin care l-a numit pe domnul Filip DE CEUNINCK în calitate de șef al misiunii EUCAP Sahel Niger pentru perioada cuprinsă între 6 mai 2014 și 15 iulie 2014.

               (3)

               La 22 iulie 2014, Consiliul a adoptat Decizia 2014/482/PESC (3) de prelungire a mandatului misiunii EUCAP Sahel Niger de la 16 iulie 2014 până la 15 iulie 2016.

               (4)

               Înaltul Reprezentant al Uniunii pentru afaceri externe și politica de securitate a propus prelungirea mandatului domnului Filip DE CEUNINCK în calitate de șef al misiunii EUCAP Sahel Niger, între 16 iulie 2014 și 15 iulie 2015,

         ADOPTĂ PREZENTA DECIZIE:
   Articolul 1
   Mandatul domnului Filip DE CEUNINCK în calitate de șef al misiunii PSAC a Uniunii Europene în Niger (EUCAP Sahel Niger) se prelungește până la 15 iulie 2015.
   Articolul 2
   Prezenta decizie intră în vigoare la data adoptării.
   Se aplică de la 16 iulie 2014.

      Adoptată la Bruxelles, 24 iulie 2014.

            Pentru Comitetul politic și de securitate

            Președintele

         W. STEVENS

      (1)  JO L 187, 17.7.2012, p. 48.

      (2)  Decizia EUCAP Sahel Niger/2/2014 a Comitetului politic și de securitate din 6 mai 2014 privind numirea șefului misiunii PSAC a Uniunii Europene în Niger (EUCAP Sahel Niger) (JO L 136, 9.5.2014, p. 26).

      (3)  Decizia 2014/482/PESC a Consiliului din 22 iulie 2014 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger) (JO L 217, 23.7.2014, p. 31).


               24.3.2017

               RO

               Jurnalul Oficial al Uniunii Europene

               C 93/244

         P7_TA(2014)0070
   Decizia de a nu formula obiecțiuni la o măsură de executare: cerințe tehnice și proceduri administrative referitoare la personalul navigant din aviația civilă
   Decizia Parlamentului European de a nu formula obiecțiuni la proiectul de regulament al Comisiei de modificare a Regulamentului (UE) nr. 1178/2011 al Comisiei de stabilire a cerințelor tehnice și a procedurilor administrative referitoare la personalul navigant din aviația civilă (D029683/02 – 2014/2500(RPS))
   (2017/C 093/41)

      Parlamentul European,

               —

               având în vedere proiectul de regulament al Comisiei (D029683/02,

               —

               având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (1), în special articolul 7 alineatele (5) și (6),

               —

               având în vedere avizul prezentat la 18 octombrie 2013 de comitetul menționat la articolul 65 din regulamentul menționat mai sus,

               —

               având în vedere scrisoarea Comisiei din 16 ianuarie 2014 prin care aceasta îi solicită să declare că nu se va opune proiectului de regulament,

               —

               având în vedere scrisoarea Comisiei pentru transport și turism trimisă președintelui Conferinței președinților de comisie la 21 ianuarie 2014,

               —

               având în vedere articolul 5a din Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (2),

               —

               având în vedere articolul 88 alineatul (4) litera (d) și articolul 87a alineatul (6) din Regulamentul său de procedură,

               —

               având în vedere că nicio opoziție nu a fost exprimată în termenul prevăzut la articolul 87a alineatul (6) liniuța a treia și a patra din Regulamentul său de procedură, care a expirat la 4 februarie 2014,

               1.

               declară că nu se opune proiectului de regulament al Comisiei;

               2.

               încredințează Președintelui sarcina de a transmite prezenta decizie Comisiei și, spre informare, Consiliului.

      (1)  JO L 79, 19.3.2008, p. 1.

      (2)  JO L 184, 17.7.1999, p. 23.


title: Decizia Consiliului din 30 martie 2000 privind încheierea unui acord sub forma unui schimb de scrisori între Comunitatea Europeană și Elveția referitor la extinderea rețelei comune de comunicații/interfeței comune a sistemelor (CCN/CSI), în cadrul Convenției privind un regim de tranzit comun

text:
Anunţ juridic important

|

32000D0305

Official Journal L 102 , 27/04/2000 P. 0050 - 0051 Ediţie specială în limba cehă Chapter 02 Volume 09 P. 388  - 389 Ediţie specială în limba estonă Chapter 02 Volume 09 P. 388  - 389 Ediţie specială în limba maghiară Chapter 02 Volume 09 P. 388  - 389 Ediţie specială în limba lituaniană Chapter 02 Volume 09 P. 388  - 389 Ediţie specială în limba letonă Chapter 02 Volume 09 P. 388  - 389 Ediţie specială în limba malteză Chapter 02 Volume 09 P. 388  - 389 Ediţie specială în limba polonă Chapter 02 Volume 09 P. 388  - 389 Ediţie specială în limba slovacă Chapter 02 Volume 09 P. 388  - 389 Ediţie specială în limba slovenă Chapter 02 Volume 09 P. 388  - 389

		20000330Decizia Consiliuluidin 30 martie 2000privind încheierea unui acord sub forma unui schimb de scrisori între Comunitatea Europeană și Elveția referitor la extinderea rețelei comune de comunicații/interfeței comune a sistemelor (CCN/CSI), în cadrul Convenției privind un regim de tranzit comun(2000/305/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză și alineatul (3) primul paragraf,având în vedere propunerea Comisiei,întrucât:(1) Pentru punerea în aplicare a sistemului de tranzit informatizat prevăzut de Decizia nr. 1/1999 a Comisiei mixte CE/AELS "Tranzit comun" [1] este necesară crearea unei rețele informatice internaționale care să permită schimbul de informații între autoritățile competente ale părților contractante la Convenția din 20 mai 1987 privind un regim de tranzit comun [2], denumită în continuare "convenția".(2) Comunitatea Europeană a dezvoltat deja o rețea comună de comunicații/interfață a sistemelor comune (CCN/CSI) care îndeplinește condițiile necesare.(3) Decizia nr. 2/1999 a Comisiei mixte CE/AELS privind tranzitul comun prevede că CCN/CSI va fi utilizată de către toate părțile contractante ale Convenției [3], iar participarea financiară a țărilor partenere și orice alte aspecte conexe vor fi definite de comun acord între Comunitate și fiecare dintre țările partenere.(4) La 22 octombrie 1999, Consiliul a autorizat Comisia Comunităților Europene să negocieze cu fiecare dintre țările din afara Comunității, părți contractante ale Convenției privind un regim de tranzit comun, un acord sub forma unui schimb de scrisori privind extinderea CCN/CSI, pentru fiecare dintre ele.(5) Comisia a negociat extinderea CCN/CSI în Elveția.(6) Acordul sub forma unui schimb de scrisori privind această extindere trebuie aprobat,DECIDE:Articolul 1Se aprobă, în numele Comunității, Acordul sub forma unui schimb de scrisori între Comunitatea Europeană și Elveția referitor la extinderea rețelei comune de comunicații/interfeței sistemelor comune (CCN/CSI), în cadrul Convenției privind un regim de tranzit comun.Textul acordului sub forma unui schimb de scrisori este anexat la prezenta decizie.Articolul 2Președintele Consiliului este autorizat să desemneze persoana (persoanele) împuternicită (împuternicite) să semneze acordul sub forma unui schimb de scrisori prin care Comunitatea își asumă obligații.Articolul 3Prezenta decizie produce efecte începând cu data publicării în Jurnalul Oficial al Comunităților Europene.Adoptată la Bruxelles, 30 martie 2000.Pentru ConsiliuPreședinteleJ. Sócrates[1] JO L 65, 12.3.1999, p. 50.[2] JO L 226, 13.8.1987, p. 2.[3] JO L 119, 7.5.1999, p. 53.--------------------------------------------------